Video: Eend met rooi skoentjies neem deel aan NYC-marathonSkermgreep uit die Instagram-video As jy te lui is om van die rusbank op te staan, dan sal dié eend jou dalk inspireer. Die TCS New York City-marathon het vanjaar ŉ unieke deelnemer gehad: ŉ eend wat saam met die mense gehardloop het. ŉ Instagram-profiel met die naam “Seducktive” het ŉ video van die eend, genaamd Wrinkle, gedeel. Wrinkle hardloop met rooi skoentjies saam met die mense deur die strate van New York. Omstanders juig en moedig haar luidkeels aan. “Ek het die NY-marathon gehardloop! Ek sal volgende jaar selfs beter vaar! Dankie vir elke mens wat my aangemoedig het!” lui die inskrywing. Die video is reeds byna 2 miljoen keer te kyk. Wrinkle is ŉ emosionele ondersteuningsdier en het glo net ŉ halwe myl (sowat 800 m) gehardloop. A post shared by Wrinkle ???? 宙紋✨ (@seducktive)